Emile Habiby

Emile Habiby, sera 1921 dı suka Fılıstin, Galilé dı marda xü ra biyo u sera 1996 dı şiyo héqeyda xü ser. Habiby, zeydê Jabra İbrahim Jabra u Ghassan Kanafani şairê éyni wextan o u tesirê ina ser edebiyat u zıwandê érebki ser zaf biyo. Labırê héyatê Habiby zeydê dı şirê bini nêbiyo. Habiby ju aileyêdo xıristiyani dı ameyo dınya u héta ser 1948 İsraili miyandı Galilé dı cüwayo. Bı xêrê nuştey u şiirandê cı o bi serdemê érebanê ê kı İsrail dı cüwenê. Vera 1948 bi ézayê Partiyê Qomünist u mabênê serandê 1953 ra héta 1972 cı weçêynay Parti da İsraili, Kness. Habiby wextê do derg u dur Haifa dı şef redaktoreyda pêserokê héftei Al-İttihad kerdo.

Habiby wextêdo kılımdı çiyê fam ke o zi no bi kı, qandê zıwanê érebki Fılıstiniyan miyan dı nêmıro o gıraney da zıwan u şiir. Qandê co zi verışt edebiyatê érebkiyê kıhani wend. O kı tesirê do zaf gırd cı serdê kerdo o zi Baxdat ra şairê Iraqi Abu Hayyan al-Tawhidi o. Al-Tawhidi, şairê serandê 900 (newsêy) o. Habiby şirê do modern o u kıhan u newey dayo pêver.

Nuşte u şiirê Habiby sere ra ajitasyon, siyseti ser biyo u dıma nerm nerm doş biyo edebiyatê weşeyê dınya u êy ra rengi xemılnayo. Kıtabê ciyê hikayeti kı sera 1968 dı bı namedê "Derheqdê şeş rocan" İsraili dı halê éreban dıma lejê temuz 1967 nuşneno.

1974 dı kıtabê xü yê nas kerde "Vıni biyayenda pesimist-optimist Séid Abu Néhs" dı héyatê Said nuşneno. Séid sera 1948 dı welatê xü Fılıstin veradano u remeno şıno Lubnan u dıma bı rayê bêqanuni peydı doş beno yeno İsrail. Qandê kı şiyê niro cı sera no werzeno bı istiqbaratê İsrailana gürweyeno. Héme mesele ser problemê İsrailiya u Fılıstiniya sero. Zıwanê kıtabi zaf modern o u edebiyatê éreban dı zıwanê do en neweyo.

Kıtabê ciyê "Héyf" sera 1986 dı, kıritikê Fılıstiniya keno. Ka ina qandê çıçi sera 1948 bê kı bıdê xüver welatê xü ra remay şiyê welatandê binan u o şekıl kı İsraili waşto héme Fılıstin bı açarno axır u mezge bıkero kıhan. Habiby, bı zıwanê no edebi nêy çiyan nuşneno. 

Sera 1990 dı Müjganeyda Qıdus (Yerusalem/Jerusalem) danê cı. Müjganeya Qıdus, müjganeyda en gırdê Fılıstiniyan o. Yaser Érafat, suka Mısır, Qéhiro dı bı destandê xü ya müjganeya Qıdusi dayo Habiby. Di (2) seri dıma zi İsrail dı Müjganeya İsrail danê cı.

 Müjganey kı gıroto 
 Müjganeyda Qıdus
 Müjganeya İsrail

 Çıme 
 http://www.pij.org/current.php?id=47
 http://www.banipal.co.uk/back_issues/issue.php?id=25 
 http://encarta.msn.com/encyclopedia_761561792_2/Arabic_Literature.html 

Kategoriye:Nuştekarê Fılıstinıci
Kategoriye:Merdumê ke 1921 de biyê
Kategoriye:Merdumê ke 1996 de merdê
Kategoriye:Şarê Hayfa